**Vplyvy na informatizáciu spoločnosti**

|  |  |
| --- | --- |
| **Budovanie základných pilierov informatizácie** |  |
| **Obsah** |  |
| **6.1.** Rozširujú alebo inovujú sa existujúce alebo vytvárajú sa či zavádzajú sa nové elektronické služby?  *(Popíšte ich funkciu a úroveň poskytovania.)* | MV zavádza v rámci projektu Elektronická identifikačná karta základný komponent pre budovanie elektronických služieb, t.j. Elektronickú identifikačnú kartu (eID).  V súčasnosti sú elektronické služby pre túto problematiku poskytované na úrovni I a II, prostredníctvom portálu MV SR ([www.minv.sk](http://www.minv.sk)).  Úroveň predpokladaná po zrealizovaní projektu Elektronická identifikačná karta bude III, resp. IV.  Tieto služby budú poskytované jednak prostredníctvom nového portálu MV SR a jednak prostredníctvom ďalších budovaných kanálov ako sú napr. Ústredný portál verejnej správy, resp. Integrované obslužné miesta. Počíta sa s tým, že časť služieb bude dostupná aj prostredníctvom tzv. samoobslužných kioskov. Prostredníctvom nových elektronických služieb budú môcť občania vybavovať napr. veci súvisiace s agendou občianskych preukazov, ako je nahlásiť stratu alebo odcudzenie eID karty, vybavovať veci súvisiace s nahlásením pobytu a pod.  Ďalšie detaily o zavádzaných elektronických službách je tiež možné nájsť v príslušnej Čiastkovej štúdii uskutočniteľnosti pre projekt Elektronická identifikačná karta realizovaný v rámci prioritnej osi 1 Elektronizácia verejnej správy a rozvoj elektronických služieb OPIS (Operačný program informatizácie spoločnosti). |
| **6.2.** Vytvárajú sa podmienky pre sémantickú interoperabilitu?  *(Popíšte spôsob jej zabezpečenia.)* | Áno, LDS (Logická dátová štruktúra) na čipe eID karty je v súlade so štandardami pre interoperabilitu. |
| **Ľudia** |  |
| **6.3.** Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?  *(Uveďte spôsob, napr. projekty, školenia.)* | Prostredníctvom projektu Elektronická identifikačná karta je zabezpečené vzdelávanie v oblasti počítačovej gramotnosti a rozširovanie vedomostí o IKT pre interných zamestnancov MV SR. Školenia sú viazané na obsah projektu Elektronická identifikačná karta |
| **6.4.** Zabezpečuje sa rozvoj elektronického vzdelávania?  *(Uveďte typ a spôsob zabezpečenia vzdelávacích aktivít.)* | Nie je aplikovateľné |
| **6.5.** Zabezpečuje sa podporná a propagačná aktivita zameraná na zvyšovanie povedomia o informatizácii a IKT?  *(Uveďte typ a spôsob zabezpečenia propagačných aktivít.)* | Áno, v rámci OPIS Zmluvy o NFP (nenávratnej finančnej príspevku) medzi MV SR a MF SR je samostatná časť zmluvy venovaná Publicite a Informačnej kampani. Okrem toho aj v rámci projektu Elektronická identifikačná karta sú vytvárané výstupy, dokumenty a realizované odborné prezentácie na témy súvisiace s predmetom projektu |
| **6.6.** Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?  *(Uveďte spôsob sprístupnenia digitálneho prostredia.)* | V rámci projektu sú dodávané tzv. mobilné pracoviská, ktoré umožnia riešiť podávanie žiadostí o vydanie nového dokladu priamo na mieste dohodnutom so znevýhodnenou osobou.  Okrem toho prostredníctvom novozavedených elektronických služieb budú môcť znevýhodnení občania vybavovať veci súvisiace s agendou občianskych preukazov prostredníctvom nového portálu MV SR a ako aj prostredníctvom ďalších plánovaných kanálov ako napr. Ústredný portál verejnej správy, resp. prostredníctvom Integrovaných obslužných miest. |
| **Infraštruktúra** |  |
| **6.7.** Rozširuje, inovuje, vytvára alebo zavádza sa nový informačný systém?  *(Uveďte jeho funkciu.)* | V rámci OPIS projektu Elektronická identifikačná karta sa rozširujú a inovujú viaceré čiastkové informačné systémy s cieľom vybudovať komplexný informačný systém pre zabezpečenie vydávania eID kariet.  Medzi rozširované a inovované informačné systémy patria:   * IS pre zber žiadostí a vydávanie dokladov na Jednotnom pracovisku * IS pre podporu práce na Mobilnom pracovisku pre zber žiadostí pre vydávanie dokladov * IS zabezpečujúci manažovanie komplexného životného cyklu eID karty * IS pre manažovanie a prevádzku personalizácie dokladov v Národnom personalizačnom centre   Medzi novovytvárané a zavádzané informačné systémy patria:   * IS zavádzajúci eGovernment služby poskytujúce občanom možnosť realizácie vybraných služieb pre eID prostredníctvom Internetu * IS pre manažovanie a prevádzku centrálnej tlače a obálkovania v Národnom personalizačnom centre * IS pre centralizované riadenie prístupu k implementovaným eGovernment službám |
| **6.8.** Rozširuje sa prístupnosť k internetu?  *(Uveďte spôsob rozširovania prístupnosti.)* | Nie je aplikovateľné. |
| **6.9.** Rozširuje sa prístupnosť k elektronickým službám?  *(Uveďte spôsob rozširovania prístupnosti.)* | Áno, prostredníctvom eID karty ako základného komponentu pre budovanie eGovernment služieb na Slovensku. eID karta umožní bezpečnú a spoľahlivú autentifikáciu občana pri prihlasovaní k službám eGovernmentu. |
| **6.10.** Zabezpečuje sa technická interoperabilita?  *(Uveďte spôsob jej zabezpečenia.)* | Informačné systémy vytvárané a modifikované v rámci realizácie eID riešenia, ako i použitá technológia, sú navrhované a realizované tak, aby sledovali a využívali relevantné technické štandardy. Takýto prístup umožňuje, okrem iného, jednoduché a nenákladné prepojenie s okolitými systémami, napr. technológiou webových služieb. Podobne ako IS a použitá technológia, aj samotné riešenie eID dokladu je postavené na medzinárodných normách a štandardoch v súlade s konceptom ECC card, čo je predpokladom pre použitie eID v priestore EU. |
| **6.11.** Zvyšuje sa bezpečnosť IT?  (*Uveďte spôsob zvýšenia bezpečnosti a ochrany IT.)* | Na karte eID sú implementované pokročilé bezpečnostné mechanizmy v súlade s medzinárodnými štandardami a normami pre zabezpečenie ochrany údajov na eID pri elektronických službách. |
| **Riadenie procesu informatizácie** |  |
| **6.13.** Predpokladajú sa zmeny v riadení procesu informatizácie?  *(Uveďte popis zmien.)* | V rámci projektu Elektronická identifikačná karta je riadenie procesu informatizácie v súlade s princípmi zavedenými programom OPIS, ktorý rešpektuje postavenie Ministerstva financií SR ako ústredného orgánu štátnej správy pre oblasť informatizácie spoločnosti a tiež postavenie splnomocnenca vlády pre informatizáciu spoločnosti. |
| **Financovanie procesu informatizácie** |  |
| **6.14.** Vyžaduje si proces informatizácie finančné investície?  *(Popíšte príslušnú úroveň financovania.)* | Áno, v rámci projektu Elektronická identifikačná karta je finančne krytie zabezpečené jednak na rezortnej úrovni z prostriedkov MV SR a jednak prostredníctvom OPIS programu je zabezpečené financovanie z prostriedkov Európskej únie z príslušných štrukturálnych fondov Európskej únie. |
| **Legislatívne prostredie procesu informatizácie** |  |
| **6.15.** Predpokladá nelegislatívny materiál potrebu úpravy legislatívneho prostredia procesu informatizácie?  *(Stručne popíšte navrhované legislatívne zmeny.)* | Áno, viď návrh novely zákona o občianskych preukazoch. Ďalšie zmeny budú potrebné v zákone o elektronickom podpise. |